10. การควบคุมภายใน

คณะกรรมการบริษัทได้แต่งตั้งคณะกรรมการตรวจสอบขึ้น กำหนดให้มีหน้าที่
กำกับดูแลรายงานทางการเงินของเครือฯ
ให้มีการปฏิบัติตามมาตรฐานบัญชีที่เหมาะสมกับการดำเนินธุรกิจ ข้อกำหนดของตลาดหลักทรัพย์ฯ
และกฎหมายที่เกี่ยวข้อง การปฏิบัติตามหลักการบรรษัทภิบาล
การประเมินการบริหารความเสี่ยงและการควบคุมภายในให้เหมาะสมมีประสิทธิภาพ
กำกับดูแลระบบงานตรวจสอบให้ได้มาตรฐานการตรวจสอบที่ดี คัดเลือกและแต่งตั้งผู้สอบบัญชี
รวมทั้งงานอื่นๆ ที่คณะกรรมการบริษัทได้มอบหมาย คณะกรรมการตรวจสอบ
ทำหน้าที่กำกับดูแลงานโดยมอบหมายให้สำนักงานตรวจสอบ ซึ่งเป็นหน่วยงานในบริษัทปูนซิเมนต์ไทย
จำกัด (มหาชน)
ปฏิบัติหน้าที่ตรวจสอบและรายงานผลการปฏิบัติงานโดยตรงกับคณะกรรมการตรวจสอบ
ในการปฏิบัติงานของสำนักงานตรวจสอบจะทำรายงานเสนอคณะกรรมการตรวจสอบเพื่อพิจารณาและประเมินผลทุกๆ
ไตรมาส และคณะกรรมการตรวจสอบจะนำเสนอรายงานต่อไปยังคณะกรรมการบริษัทในทุกๆ
ไตรมาสเช่นกัน

ในปี 2544 คณะกรรมการตรวจสอบได้พิจารณาและให้ความเห็นว่า บริษัทฯ ได้ปฏิบัติตาม
มาตรฐานการบัญชีของสมาคมนักบัญชีฯ และประกาศตลาดหลักทรัพย์ฯ
ในการรายงานงบการเงินรายไตรมาส และงบการเงินประจำปี 2544 และงบการเงินรวมเครือฯ
ไม่พบสิ่งที่เป็นสาระสำคัญซึ่งไม่สอดคล้องต่อการปฏิบัติตามหลักการบรรษัทภิบาลที่ดี
มีระบบการควบคุมภายในที่เหมาะสมกับสภาพธุรกิจและไม่พบจุดอ่อนที่เป็นสาระสำคัญซึ่งสอดคล้องกับความเห็นของผู้สอบบัญชี
(ดังรายละเอียดตามรายงานของคณะกรรมการการตรวจสอบ หน้า 73)

รายงานของคณะกรรมการตรวจสอบ

ประจำปี 2544

คณะกรรมการตรวจสอบได้ปฏิบัติตามหน้าที่และความรับผิดชอบที่ได้รับมอบหมายจากคณะกรรมการบริษัทฯ
ที่สำคัญ ได้แก่ การกำกับดูแลให้งบการเงินของบริษัทฯ และงบการเงินรวม
ให้มีการปฏิบัติตามมาตรฐานบัญชีที่เหมาะสมกับการดำเนินธุรกิจ และข้อ กำหนดของตลาดหลักทรัพย์ฯ
รวมทั้งกฎหมายที่เกี่ยวข้อง การปฏิบัติตามหลักบรรษัทภิบาลและจรรยาบรรณ การประเมินการบริหาร
ความเสี่ยงและการควบคุมภายใน
ให้เหมาะสมมีประสิทธิภาพในการปฏิบัติงานกำกับดูแลระบบงานตรวจสอบ ทั้งด้านการตรวจสอบ
การจัดการ การเงินการปฏิบัติการ
รวมทั้งเทคโนโลยีสารสนเทศให้ได้มาตรฐานการตรวจสอบที่ดีตามมาตรฐานที่ยอมรับกันทั่วไป
คัดเลือกและเสนอแต่งตั้งผู้สอบบัญชี รวมทั้งงานอื่น ๆ ที่คณะกรรมการบริษัทฯ ได้มอบหมาย

ในรอบปี 2544 คณะกรรมการตรวจสอบ
ได้กำกับดูแลงบการเงินรายไตรมาสและงบการเงินประจำปี 2544 ของบริษัทและงบ
การเงินรวมของเครือฯ ตามมาตรฐานการบัญชีของสมาคมนักบัญชีฯ และประกาศตลาดหลักทรัพย์ฯ
รวมทั้งพิจารณาให้มีการเปิดเผยข้อ

มูลในงบการเงินอย่างเพียงพอ ตลอดจนเสนองบการเงินรวมของเครือฯ
ตามมาตรฐานบัญชีของสหรัฐอเมริกา (US GAAP) ทั้งนี้เพื่อเป็น
ประโยชน์กับนักลงทุนจากต่างประเทศที่ใช้ข้อมูลซึ่งต้องได้รับการตรวจสอบรับรองตามมาตรฐานดังกล่าวในการตัดสินใจลงทุน
นอกจาก
นี้บริษัทสามารถที่จะเสนองบการเงินก่อนสอบทานทุกสิ้นเดือนหลังจากวันที่ปิดบัญชีไตรมาสได้เร็วกว่ากำหนดเวลาของตลาดหลักทรัพย์
ทุกไตรมาส โดยที่ภายหลังจากผู้สอบบัญชีได้สอบทานเสร็จแล้วไม่มีการแก้ไขที่เป็นสาระสำคัญ

ในด้านการกำกับดูแลการดำเนินงานของเครือฯ ตามหลักการบรรษัทภิบาลที่ดี
คณะกรรมการตรวจสอบได้มีการสอบทานการประกอบธุรกิจตามอุดมการณ์ นโยบาย ระเบียบ คำสั่ง
และจรรยาบรรณของเครือฯ ที่กำหนดไว้ และไม่พบสิ่งที่เป็นสาระสำคัญ ซึ่ง
ไม่สอดคล้องกับหลักการบรรษัทภิบาลที่ดีดังกล่าว
อีกทั้งยังได้พัฒนาปรับปรุงการตรวจสอบและเสนอแนะแก้ไขกฎระเบียบต่างๆ ของ
บริษัทให้เหมาะสมและให้ทันสมัยอยู่เสมอ โดยเฉพาะการตรวจสอบทางด้านสารสนเทศ (IT
Audit) ได้นำเทคโนโลยีใหม่ ๆ มาใช้ใน การตรวจสอบเพิ่มขึ้น

การประเมินการบริหารความเสี่ยงในรอบปีนี้ไม่พบความเสี่ยงที่มีผลเป็นสาระสำคัญ
แต่อย่างไรก็ตามเพื่อให้การบริหารความ เสี่ยงของเครือฯ เป็นไปตามระบบสากล
คณะกรรมการตรวจสอบได้แต่งตั้งคณะทำงานและจ้างที่ปรึกษาที่มีความเชี่ยวชาญทางด้านการ
บริหารความเสี่ยง
นำหลักการที่เครือฯใช้อยู่มากำหนดแนวทางการปฏิบัติที่มีประสิทธิภาพและเป็นสากลมากยิ่งขึ้น

โดยทั่วไปเครือฯ
มีระบบการควบคุมภายในที่เป็นสาระสำคัญอย่างเพียงพอในการดำเนินธุรกิจให้ได้ตามหลักการบรรษัทภิบาล

ที่ดีและมีประสิทธิผลอย่างต่อเนื่องสม่ำเสมอมาตลอด
ซึ่งผู้สอบบัญชีก็ได้ให้ความเห็นว่าไม่พบประเด็นปัญหา หรือข้อบกพร่องที่เป็น สาระสำคัญ
เพื่อเพิ่มประสิทธิภาพของระบบการควบคุมภายในให้ดียิ่งๆขึ้นไป
คณะกรรมการตรวจสอบได้กำหนดให้นำหลักการของ การประเมินผลการควบคุมภายในด้วยตนเอง (
Control Self Assessment : CSA.) เพื่อสร้างกลไกการควบคุมการปฏิบัติงานด้วยหน่วย
งานเองให้มีระบบที่มั่นใจว่าได้ดำเนินงานมาอย่างดีที่สุดแล้ว
รวมทั้งการส่งเสริมให้มีการเพิ่มผลผลิตอย่างมีประสิทธิภาพสม่ำเสมอทุก หน่วยงาน

ในปี 2545 คณะกรรมการตรวจสอบได้พิจารณาให้ความเห็นและเสนอต่อคณะกรรมการบริษัท
แต่งตั้งนายเมธี รัตนศรีเมธา หรือนางสาววิภา จินดานุวัฒน์ หรือ นายพิศิษฐ์ ชีวะเรืองโรจน์
แห่งบริษัทสำนักงาน เอสจีวี-ณ ถลาง จำกัด (แอนเดอร์เซ่น) เป็นผู้สอบ บัญชีอีก 1 ปี
เพื่อให้คณะกรรมการบริษัทนำเสนอต่อที่ประชุมผู้ถือหุ้นอนุมัติต่อไป

วันที่ 1 มีนาคม 2545

[] ในนามคณะกรรมการตรวจสอบ

พลอากาศตรี

  (กำธน สินธวานนท์)

ประธานคณะกรรมการตรวจสอบ

[]